Vi har mange års erfaring med bassintræning og har derfor også oplevet mange patienter, der følte sig utryg i vand. Det bliver typisk bedre jo mere man træner i vandet og lærer øvelserne at kende. Det kan ligeledes hjælpe at have et redskab at støtte sig til, f.eks. en “slange” eller et sæt håndvægte, da disse redskaber er med til at holde dig oven vande.
Bassinet er desuden udstyret med en barre langs hele den ene side af bassinet. Der er også niveauforskel i bassinet, så man kan holde sig i det område, hvor man føler sig mest tryg.
Vi anbefaler, at du taler med din fysioterapeut, så vi kan forsøge at tilpasse træningen så du får mest muligt ud af det og samtidig bliver udfordret når du er klar til det.